**Študentská vedecká odborná činnosť (ŠVOČ)**

**v študijnom odbore sociálna práca**

Správa z konania celoslovenského kola ŠVOČ 2018

02. mája 2018

V stredu 2. mája 2018 sa v priestoroch Inštitútu edukológie a sociálnej práce Filozofickej fakulty Prešovskej univerzity v Prešove konal 15. ročník celoslovenského kola súťaže *Študentská vedecká odborná činnosť (ŠVOČ) v študijnom odbore sociálna práca.* Celoslovenské kolo ŠVOČ svojimi príhovormi slávnostne otvorili *prof. PhDr. Beáta Balogová, PhD.* – riaditeľka IESP FF PU v PO a zároveň aj predsedníčka AVSP SR, následne privítal účastníčky a účastníkov súťaže *doc. PhDr. Ladislav Vaska, PhD.* predseda stálej komisie pre ŠVOČ v odbore sociálna práca, ktorá existuje pri AVSP SR.

Súťažilo sa v dvoch sekciách – v Sekcii pre študentov a študentky bakalárskeho stupňa štúdia (Kategória A) a v Sekcii pre študentov a študentky magisterského stupňa štúdia (Kategória B). Súťažiace študentky a študent prezentovali svoje práce pred odbornou komisiou, ktorá bola zložená z radov pedagógov a pedagogičiek pôsobiacich na slovenských univerzitách (ktorých pracoviská sú členmi AVSP SR) vzdelávajúcich budúce sociálne pracovníčky a sociálnych pracovníkov. Súťažiace práce z oboch sekcií budú uverejnené v recenzovanom elektronickom zborníku.

Komisie zasadali v nasledujúcom zložení:

**Členovia a členky komisie pre kategóriu A (*Bc.):***

* *prof. PaedDr. Peter Jusko, PhD. – predseda komisie*

KSP PF UMB v Banskej Bystrici

* *doc. PhDr. Ing. Lýdia Lešková, PhD.*

TF KU v Košiciach

* *Mgr. Vladimír Lichner, PhD.*

KSP FF UPJŠ v Košiciach

* *Mgr. Lenka Kvašňáková, PhD.*

IESP FF PU v Prešove

* *Mgr. Daniel Markovič, PhD.*

KSP PF KU v Ružomberku

**Členovia a členky komisie pre kategóriu B (Mgr.):**

* *doc. PhDr. Eva Mydlíková, PhD. – predsedníčka komisie*

KSP FZaSP TU v Trnave

* *doc. PhDr. Michal Kozubík, PhD.*

KSPaSV FSVaZ UKF v Nitre

* *doc. JUDr. Mgr. Dušan Šlosár, PhD.*

KSP FF UPJŠ v Košiciach

* *Ing. Mgr. Zuzana Poklembová, PhD.*

IESP FF PU v Prešove

* *Mgr. Katarína Kohútová, PhD.*

KSP PF KU v Ružomberku

* *PhDr. Peter Papšo, PhD.*

KSP PF UMB v Banskej Bystrici.

V oboch kategóriách súťažilo 13 súťažiacich. V kategórii B sa komisia rozhodla udeliť dve prvé miesta. Špeciálne ceny Asociácie vzdelávateľov v sociálnej práci na Slovensku v tomto ročníku neboli udelené. Predseda Bc. komisie *prof. PaedDr. Peter Jusko, PhD.* a predsedníčka Mgr. komisie  *doc. PhDr. Eva Mydlíková, PhD.* na záver vyhodnotili priebeh súťaže, vyhlásili výsledky v kategóriách a odovzdali diplomy a ceny študentom.

**V sekcii A (Bc.) boli udelené nasledovné miesta:**

**1. miesto**

**Zuzana Urdová** (FF UPJŠ v Košiciach)

Téma:  *Chudoba ako sociálny jav*

Školiteľka: Mgr. Lucia Tóthová, PhD.

Oponentka: PhDr. Katarína Šiňanská, PhD.

**2. miesto**

**Nikola Dzimková** (FF UPJŠ v Košiciach)

Téma: *Kyberšikanovanie a sociálna opora u adolescentov*

Školiteľka: doc. Mgr. Soňa Lovašová, PhD.

Oponentka: Mgr. Tatiana Žiaková, PhD.

**3. miesto**

**Martin Lukáč** (FF PU v Prešove)

Téma: *Rozvod ako náročná životná situácia z pohľadu sociálnej práce*

Školiteľ: PhDr. Mgr. Martin Hamadej

Oponentka: prof. PhDr. Beáta Balogová, PhD.

**V sekcii B (Mgr.) boli udelené nasledovné miesta:**

**1. miesto**

**Bc. Veronika Lukáčová** (FF PU v Prešove)

Téma: *Prežívanie sociálnej osamelosti a vnímaná sociálna opora u seniorov a senioriek v inštitucionálnom prostredí*

Školiteľka: doc. Mgr. Soňa Lovašová, PhD.

Oponentka: Mgr. Lenka Kvašňáková, PhD.

**Bc. Andrea Vašková** (FF UPJŠ v Košiciach)

Téma: *Súvislosti medzi sociálnymi sieťami a osamelosťou u adolescentov*

Školiteľ: Mgr. Vladimír Lichner, PhD.

Oponentka: doc. Mgr. Soňa Lovašová, PhD.

**2.miesto**

**Bc. Silvia Ilavská** (PF KU v Ružomberku)

Téma: *Syndróm vyhorenia u študentov pomáhajúcich profesií*

Školiteľka: PhDr. Angela Almašiová, PhD.

Oponentka: prof. PhDr. Anna Žilová, PhD.

**3.miesto**

**Bc. Liudmyla Kovalchuk** (FF UPJŠ v Košiciach)

Téma: *Rodové stereotypy v intervencii týraných žien*

Školiteľka: prof. PhDr. Eva Žiaková, CSc.

Oponent: Mgr. Vladimír Lichner, PhD.

Všetkým oceneným študentkám a študentovi srdečne blahoželáme a všetkým súťažiacim a členom a členkám komisie ďakujeme za aktívnu participáciu. Zoznam všetkých súťažiacich prác môžete nájsť v prílohe s názvom svoc\_2018\_sk\_kolo.doc. V roku 2019 organizuje celoslovenské kolo ŠVOČ v odbore sociálna práca *Katedra sociálnej práce a sociálnych vied FSVaZ UKF v Nitre.*

V Prešove, 15. mája 2018 Mgr. Lenka Kvašňáková, PhD.

tajomníčka stálej komisie pre ŠVOČ pri AVSP pre AR 2017/2018